《归道浈江舟中击鼓为节限挝笯二韵》
明代·韩上桂

西山日落水明霞，白鹭团飞起暮沙。十载风霜连客袂，隔溪烟树几人家。

鱼龙大泽元殊窟，鸡凤高梧本异笯。单绞岑牟吾混世，鼓行须讶祢衡挝。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。